*lav4e*

**РЕПУБЛИКА БЪЛГАРИЯ**

**Министерство на околната среда и водите**

**Регионална инспекция по околната среда и водите – Враца**

Регионална инспекция по околната среда и водите – Враца

обявява конкурс

За избор на младши експерт за Дирекция „Контрол и превантивна дейност“, отдел „Контрол на околната среда“, направление „Опазване чистотата на атмосферния въздух“ в Регионална инспекция по околната среда и водите гр. Враца при следните условия:

1.Длъжност: 1 бр. младши експерт;

Минимални изисквания за младши експерт:

- Висше образование – Химически науки; Общо инженерство

- Минимална образователна степен – бакалавър ;

- Минимален професионален опит – V младши ранг;

- Предимство е: опит и познаване на екологичното законодателство; притежаване на свидетелство за управление на МПС

- Задължителна компютърна грамотност: Ms Office, Ms Internet Explorer;

2. Основните задачи на експерта са:

- Събиране и обработване на мониторингова и оперативна информация за състоянието на атмосферния въздух в региона и наличие на емисии на летливи органични съединения;

- Участие в набирането на информация и контролната дейност на инспекцията по отношение опазване чистотата на атмосферния въздух;

- Контрол на обекти, употребяващи летливи органични съединения и флуорсъдържащи парникови газове.

3. Конкурсната комисия разглежда всяко постъпило заявление, като преценява дали са представени всички необходими документи и дали те удостоверяват изпълнението на минималните и специфичните изисквания, предвидени за заемането на длъжността. До участие в конкурса не се допускат лица, които не са представили всички необходими документи или те не удостоверяват изпълнението на изискванията за заемането на длъжността.

4. Конкурсът ще се проведе на два етапа – тест и интервю.

5. Необходими документи: Кандидатите подават писмено заявление за участие в конкурса по образец – приложение № 2 към чл.17 ал. 1 от Наредбата за провеждане на конкурсите за държавни служители. Към заявлението се прилагат:

– декларация /по чл. 17, ал. 2, т. 1 от НПКДС /от лицето, че е пълнолетен български гражданин, гражданин на друга държава – членка на Европейския съюз, на друга държава – страна по Споразумението за Европейското икономическо пространство, или на Конфедерация Швейцария, не е поставено под запрещение, не е осъждано за умишлено престъпление от общ характер на лишаване от свобода и не е лишено по съответен ред от правото да заема определена длъжност;

- копия от документи за придобитата образователно-квалификационна степен – бакалавър по съответната специалност /документи за степен на образование или професионална квалификация, издадени от други държави се признават след легализирането им от Министерство на образованието и науката при условия и ред, определени с наредба на министъра на образованието и науката/;

- докумeнт за допълнителна квалификация, ако има такава;

- копие от документите, удостоверяващи продължителността на професионалния опит, /трудова/служебна/осигурителна книжка/;

- документ, доказващ уменията за компютърна грамотност, при наличие на такъв.

- документ, доказващ правоспособност за управление на МПС

Подаването на заявлението и приложенията към него се извършва лично от всеки кандидат или чрез пълномощник.

6. Място на подаване на документите: Регионална инспекция по околната среда и водите - Враца; гр. Враца, ул. ”Екзарх Йосиф” № 81, от 14 до 17 часа всеки работен ден.

7. Срок на подаване за документите – 14 дни след датата на публикуване на обявата за конкурса.

8. Списъци на допуснатите кандидати до етапите на конкурса и друга информация за него ще бъде представена на информационното табло в сградата на РИОСВ - Враца на ул. ”Екзарх Йосиф” № 81 и на интернет страницата на РИОСВ: http://www.riosv.vracakarst.com/ .

9. Основна заплата за длъжността „младши експерт“ – не по-ниска от 500 лв.

Обявата е публикувана на 12.09.2017г. в:

– Регистъра по чл.61, ал.1 от Закона за администрацията;

– Интернет страницата на РИОСВ (http://www. riosv.vracakarst.com / );

– Специализиран сайт за работа (<https://www.jobs.bg/>).

гр. Враца 3000, ул. ”Екзарх Йосиф” № 81



тел/факс: (+35992) 629211; e-mail: [riosv\_vr@m-real.net](mailto:riosv_vr@m-real.net)

http://riosv.vracakarst.com